ประจำเดือนมาแค่นิดเดียวค่ะ เหมือนแค่หยดเดียวติดกางเกงในแล้วก็หายไปเลยเป็นสีน้ำตาล อยากทราบว่าจะท้องไหมคะ ปกติประจำเดือนจะมาวันที่ 15 แต่เลือดที่ออกมานี้ วันที่ 17 ค่ะ หลังจากเห็นเลือดก็ไปซื้อที่ตรวจครรภ์มาตรวจแต่ขึ้นขีดเดียวค่ะ อยากทราบว่าจะท้องไหมคะ มีเพศสัมพันธ์ไปเมื่อวันที่7 แฟนไม่ได้เสร็จคะ ไม่ได้ใส่ถุงยางด้วยค่ะ
สวัสดีค่ะ หากมีเพศสัมพันธ์ แต่ฝ่ายชายยังไม่ถึงจุดสุดยอด และยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีสำหรับเลือดที่ออกมาเพียงนิดเดียวในวันที่ 17 ก.ค. นั้น อาจเป็นประจำเดือนก็ได้ เพราะอยู่ในช่วงวันที่ที่ประจำเดือนควรจะมา โดยอาจเป็นเลือดเริ่มแรกที่ออกมา จึงมีปริมาฦณน้อย และหลังจากวันนี้ไป อาจมีเลือดประจำเดือนที่เป็นสีแดงปกติตามามาก็ได้ค่ะ แต่หากไม่มีเลือดออกมาอีก การที่เลือดประจำเดือนมีปริมาณน้อยกว่าปกติ อาจเกิดจากสาเหตุ เช่น มีความเครียด ทำงานหนัก ออกกำลังกายมากไป มีน้ำหนักลด มีภาวะโลหิตจาง เป็นต้นแนะนำควรสังเกตอาการไปก่อน หากประจำเดือนในรอบต่อๆ ไปยังมามีปริมาณน้อยมาก ก็ควรไปพบแพทย์เพื่อหาสาเหตุอื่นๆ เช่น มีพังผืดในมดลูก มีภาวะไทรอยด์ฮอร์โมนผิดปกติ เป็นต้นแต่หากไม่แน่ใจว่าฝ่ายชายมีการหลั่งน้ำอสุจิหรือไม่ อาจต้องตรวจหาการตั้งครรภ์ซ้ำดูอีกครั้ง เพราะการตรวจหาการตั้งครรภ์ในวันที่ 17 ก.ค. อาจเร็วไปที่จะตรวจพบค่ะ